മുക്കം നഗരസഭ വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്മാന് സ്ഥാനം ഇടതു മുന്നണിക്ക് മുക്കം: മുക്കം നഗരസഭ വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്മാന് സ്ഥാനം ഇടതു മുന്നണിക്ക് ലഭിച്ചു. നഗരസഭയിലെ ഒന്നാം ഡിവിഷനില് നിന്ന് വിജയിച്ച ഇ. സത്യനാരായണനാണ് പുതിയ ചെയര്മാന്. ഇന്നലെ നടന്ന തെരഞ്ഞെടുപ്പില് യുഡിഎഫ് സ്ഥാനാര്ഥിയായി മത്സരിച്ച റംല ഗഫൂറിനെതിരെ രണ്ടിനെതിരെ മൂന്ന് വോട്ടുകള്ക്കായിരുന്നു സത്യനാരായണന്റെ വിജയം. നിലവില് സ്റ്റാന്ഡിംഗ് കമ്മിറ്റി ചെയര്മാനായിരുന്ന കോണ്ഗ്രസിലെ എം. മധുവിനെതിരെ ഇടത് അംഗങ്ങള് കൊണ്ടുവന്ന അവിശ്വാസ പ്രമേയം കഴിഞ്ഞ മാസം പാസായിരുന്നു. അഞ്ച് അംഗ സ്റ്റാന്ഡിംഗ് കമ്മിറ്റിയില് മൂന്ന് വോട്ട് ഇ. സത്യനാരായണനും രണ്ട് വോട്ട് എതിര് സ്ഥാനാര്ഥി റംലയ്ക്കും ലഭിച്ചു. ജില്ല പ്ലാനിംഗ് ഓഫീസര് ടി. മായ തെരഞ്ഞെടുപ്പ് നടപടികള് നിയന്ത്രിച്ചു.